शुक्रवार को सुर साम्राज्ञी भारत रत्न लता मंगेशकर का जन्मदिन है। वे 89 वर्ष की हो गयी हैं। अपनी मधुर आवाज से पिछले कई दशक से संगीत के खजाने में नये मोती भरने वाली लता मंगेशकर जी 28 सितंबर 1929 को इंदौर में पैदा हुई। वे मशहूर संगीतकार स्व दीनानाथ मंगेशकर की पुत्री है। आज उनके जन्मदिन पर लोकसभा अध्यक्ष इंदौर की सांसद ताई सुमित्रा महाजन ने मुंबई से उनके निवास पर अत्यंत पारिवारिक माहौल में भेंट की और उन्हें जन्मदिन की बधाई दी।